1994-cü ildə həmin kənddə orta məktəbi bitirərək, fəlsəfə ixtisası üzrə Bakı Dövlət Universitetinin Sosial elmlər və psixologiya fakültəsinə daxil olmuşdur. 2001-ci ildə həmin ali məktəbin magistraturasını bitirmişdir. Elə həmin ilin dekabrında AMEA-nın Fəlsəfə və Siyasi-Hüquqi Tədqiqatlar İnstitutunun ""Fəlsəfə və ictimai fikir tarixi"" şöbəsinə aspirant kimi qəbul olunmuşdur. 2005-ci ilin martın 25-də ""XX əsrdə Azərbaycanın İctimai-siyasi və fəlsəfi fikir tarixində M.Ə. Rəsulzadənin yeri və rolu"" mövzusunda dissertasiya işini müdafiə edərək fəlsəfə ixtisası üzrə fəlsəfə doktoru alimlik dərəcəsi almışdır. Milli ideologiya (azərbaycançılıq, türkçülük, islamçılıq, modernləşmə və b.), milli ideya, milli kimlik, milli şüur və s. sahələr üzrə özünəməxsus yanaşmalarını formulə etmişdir. 2008-ci ildə ""XX əsrin birinci yarısında Azərbaycan fəlsəfəsinin inkişaf yolları"" adlı mövzusu elmlər doktoru dərəcəsi almaq üçün Koordinasiya Şurası tərəfindən təsdiq olunmuşdur.